મંગળવારે સવારે જ નક્સલીઓ અને સીઆરપીએફના જવાનો વચ્ચે સુકમા વિસ્તારમાંના જંગલોમાં ઘર્ષણ થયું હતું. જોકે નક્સલીઓને પાછા ખસેડવામાં જવાનો સફળ રહ્યા હતા. જે બાદ નક્સલીઓએ સુરંગ વિસ્ફોટને બપોરના સમયે અંજામ આપ્યો હતો. એટલે કે આ વિસ્તારમાં પહેલાથી જ નક્સલીઓ સક્રિય હોવાની જાણકારી મળી ગઇ હતી. તેમ છતા પ્રશાસન દ્વારા કોઇ આક્રામક પગલા ન લેવામાં આવ્યા. થોડા દિવસ પહેલા તેલંગણા પાસે જવાનોના ઓપરેશનમાં નક્સલીઓના મોટા નેતાઓ માર્યા ગયા હતા. જેમા નક્સલીના કમાન્ડરનો પણ સમાવેશ થાય છે. એટલે કે નક્સલીઓએ પોતાના કમાન્ડરના મોતનો બદલો લેવા માટે જવાનોને નિશાન બનાવ્યા હતા અને આ હુમલાને અંજામ આપ્યો હતો. છત્તીસગઢમાં નક્સલી હુમલાઓનો સીલસીલો ૬ એપ્રીલ, ૨૦૧૦: દંતેવાડામાં તાડમેટલામાં સીઆરપીએફના ૭૬ જવાનો શહીદ થઇ ગયા હતા. ૧૧ માર્ચ, ૨૦૧૪: ટાહકવાડામાં સીઆરપીએફના જવાનો પર નક્સલી હુમલામાં ૧૧ જવાનો માર્યા ગયા હતા. ૧ ડિસેમ્બર, ૨૦૧૪: સુકમામાં સીઆરપીએફની ૨૩૩ બટાલિયનને ટાર્ગેટ બનાવી હતી, ૧૩ જવાનોના મોત થયા હતા. ૧૧ માર્ચ, ૨૦૧૭: સુકમા વિસ્તારમાં દુર્ગમ ભેજ્જીમાં નક્સલી હુમલામાં ૧૧ જવાનો મોત થયા હતા. એપ્રીલ, ૨૦૧૭: છત્તીસગઢમાં થયેલા નક્સલી હુમલામાં ૨૬ જવાનો મૃત્યુ પામ્યા હતા.